Dunia Kita (drama)

Dunia Kita adalah merupakan sebuah drama arahan pengarah Michael Ang yang disiarkan sebanyak 8 episod dibawah syarikat Cube Film Sdn Bhd. Dibintangi oleh Scha Al-Yahya, Marsha Milan, Awal Ashaari, Saiful Nizen, Jalaluddin Hassan, Sharifah Shahora dan ramai lagi. Drama ini disiarkan bermula pada 27 Mei 2011, setiap hari Jumaat di Astro Ria.

Sinopsis
Sedikit mengenai drama ini, Zara adalah seorang yang tidak mempedulikan penampilan diri untuk berjaya sebagai seorang penyanyi. Namun dia akhirnya menerima nasihat Rania untuk memperbaiki gayanya yang selekeh.

Sementara Aliff seorang yang ulat buku tetapi memiliki personaliti menarik dan memendam rasa cintanya terhadap rakannya sendiri. Manakala Daniel yang digilai semua wanita merupakan seorang kasanova di kolej.

Selain itu, Aressa seorang yang antagonis, dia sangat tercabar dengan kehadiran Rania dan sanggup melakukan apa sahaja untuk menghancurkan dunianya. Pelbagai gelagat kehidupan kolej masa kini yang boleh ditonton pada setiap episod drama komedi ini yang bakal mencuit hati para penonton.

Rania pula adalah umpama personaliti Carefree. Seorang yang beryakinan, riang, ceria dan mempunyai bakat fesyen yang unik, seperti juga persona Carefree yang spontan. Oleh itu, Rania adalah seorang gadis muda yang ingin menjadi seorang pereka fesyen biarpun ada halangan. Penuh dengan keyakinan, positif, periang dan seorang yang menarik - tetapi kenalah berhadapan dengan masalah, kerana adanya orang yang suka kenakan dan memberikannya masalah.

Pelakon
 Scha Al-Yahya sebagai Rania
 Marsha Milan sebagai Zara
 Awal Ashaari sebagai Daniel
 Saiful Nizen sebagai Aliff
 Jalaluddin Hassan sebagai Ridzuan
 Sharifah Shahora sebagai Dessy
 Nur Amalina sebagai Aressa
 Sharisa Haris sebagai Aleeza

Rujukan